
 UUMBAJI WA MBINGU NA DUNIA
Mwanzo 1:1-2:3
Hii ni hadithi ya uumbaji wa mbingu na dunia.

Hapo mwanzo wa vitu vyote, Mungu alipoziumba mbingu na dunia, dunia haikuwa na umbo na ilikuwa tupu pia. Giza lilifunika vilindi vya maji.  Roho wa Mungu alitulia juu ya maji.

Mungu akasema, “Iwe nuru,” Ikawa nuru. Mungu akatenga nuru na giza. Akaita nuru “Mchana,” na giza “Usiku.” Mungu akaona ya kuwa ni vyema. Jioni ikapita asubuhi ikaja, kwa hivyo siku ya kwanza.  
Mungu akasema, “Iwe anga katikati ya maji kuyatenga maji yaliyo juu ya  anga kutoka maji yaliyo chini ya anga..Ikawa hivyo. Mungu akaliita hilo anga Mbingu. Jioni ikapita asubuhi ikaja, kwa hivyo siku ya pili.  
Mungu akasema, “Maji yaliyo chini ya mbingu yakusanyike mahali pamoja, ili inchi kavu ionekane; Ikawa hivyo.  Mungu akaiita ardhi Nchi; na akayaita makusanyiko ya maji Bahari; Mungu akaona ya kuwa ni vyema. Mungu akasema, “Nchi ifunikwe kwa miti mizuri yote na kila aina ya mmea wa kijani uliokuwa mzuri kwa chakula.” Mungu akaibariki ili ingezidi kuzaana kulingana na aina yao. Mungu akaona ya kuwa ni vyema. Jioni ikapita asubuhi ikaja, kwa hivyo siku ya tatu.
Mungu akasema, mbingu  ijazwe kwa mianga yote mbalimbali – mwanga mkubwa utawale mchana, na mwanga mdogo utawale usiku, na nyota zote. Huo mwanga mkubwa ulikuwa jua na mdogo ulikuwa mwezi. Akaumba nyota. Akasema, “Mianga iwe ishara za siku na misimo na matukio. Mungu akaona ya kuwa ni vyema. Jioni ikapita asubuhi ikaja, kwa hivyo siku ya nne.  
Mungu akasema, Mbingu ijazwe kwa viumbe vinavyopaa vyote na mabahari yajazwe kwa viumbe vinavyoogelea. Mungu akavibariki ili vingezidi kuzaana kulingana na aina yao. Mungu akaona ya kuwa ni vyema. Jioni ikapita asubuhi ikaja, kwa hivyo siku ya tano.  
Mungu akasema nchi ijazwe kwa wanyama, wanyama wa mwituni, wanyama wa kufuga na wanaotambaa.Mungu akawabariki ili wangezidi kuzaana kulingana na aina yao. Mungu akaona ya kuwa ni vyema.
Mungu akasema, “Tuumbe mtu katika sura na mfano wetu.” “Tutamwumba wa kiume na wa kike na tutawapa mamlaka juu ya uumbaji wote.” Kwa hivyo Mungu alifanya hivyo. Mungu akawabariki ili wangezidi kuzaana na wajaze dunia. Mungu akawapa kila mmea wa kijani kwa chakula.Mungu akaona ya kuwa ni vyema SANA. Jioni ikapita asubuhi ikaja, kwa hivyo siku ya sita.
Kwa siku ya saba, Mungu alikuwa amemaliza kazi yake yote ya uumbaji. Kwa hivyo alipumzika. Hii ndiyo sababu Mungu alitenga siku ya saba kwa sababu hii ndiyo siku alipumzika baada ya uumbaji.

Huu ndio mwisho wa hadithi.
